LidanRubinov/Halacha-QA huggingface dataset:
שאלה: לקחת חפץ של חבר שחייב לי כסף - המשך: בהמשך לשאלתי - ברצוני לשאול שאלה על הנושא שבנדון. לפני כחמש שנים עבדתי עם חבר שאיני בקשר עימו כבר מעל שלוש שנים. הוא חייב לי כספים עבור קנס שספגתי עבורו בעבודה. הוא הבטיח לי שיחזיר לי את הכסף אולם עד היום לא שמעתי ממנו. מאידך באותה תקופה הוא השאיר לי ברכת הבית מהודרת שביקש ממני לשמור לו אותה, את ברכת הבית רכש בכספו האישי, לפי טענתו בתרומה חודשית לבית מדרש קהילה חרדית כלשהי. האם היות והוא חייב לי כספים אוכל לקחת את ברכת הבית הזו ולתלות אותה בביתי לברכה או שזהו עין הרע גדול מאוד היות ואני לא קניתי את הברכה בכספי שלי? אני זוכר בזמנו שהוא בעצמו אינו זוכר לאן שילם את הכסף, ועכשיו בכלל אין שום סיכוי שיזכור. האם יש משהו לעשות בנדון? השאלה נשאלה בהמשך לשאלה אישית
תשובה: להדבר ולדבר. לנסות לדבר על ליבו, להביא להסכמה בעניין הכספי או להסכמה על בורר פוסק מוסכם כפי שכתבתי. ומאידך אי אפשר לפסוק דין בלי לשמוע את טענות הצד השני. בהצלחה!
שאלה: הנחת תפילין כשלא ניתן להניח ביד הדרושה: לרבנים, אני ימני ומניח תפילין רגיל ביד שמאל. שברתי את יד שמאל ואין באפשרותי להניח עליה תפילין הן מחמת הגבס והן מפני שאיני יכול להזיזה כלל. האם להניח ביד ימין או שאין להניח תפילין של יד?
תשובה: אני מבין שהגבס מכסה את מקום הנחת הבית (הקציצה) של יד. בימין לא מניחים. אם באפשרותך שיניחו לך תפילין של יד על הגבס מה טוב. ואם לא תניח תפילין של ראש בלבד. בכול אפשרות המוזכרת לעיל תברך על תפילין של ראש :'על מצוות תפילין' (האשכנזים מברכים שתי ברכות על של ראש)
שאלה: מכירת מוצר מקולקל: המוכר רצה את המוצר בחזרה אבל לא הסכים לשלם עבור המשלוח והחברה שמגנה על הקונה בעת רכישה באינטרנט(פייפאל) החליטה שהכסף יחזור אליי השאלה נשאלה בהמשך לשאלה "מכירת אבזרי מוצר מקולקל"
תשובה: בהסכם המשתמש (חוזה) של חברת פייפאל נכתב: "אם תזכה בתביעה לגבי פריט שיוחלט כי הוא שונה משמעותית מהתיאור, ייתכן שתידרש להחזיר את הפריט למוכר ולשלם את דמי המשלוח עבור ההחזרה". ושוב נכתב: "PayPal בדרך כלל תדרוש מהקונה לשלוח את הפריט שהקונה הגדיר כ-SNAD ('שונה משמעותית מהתיאור') חזרה למוכר (על חשבון הקונה), ו-PayPal בדרך כלל תדרוש מהמוכר לקבל את הפריט חזרה ולהחזיר לקונה את מחיר הקנייה המלא וכן את עלויות המשלוח המקוריות". מכיוון שהעיסקה נערכה לפי כללים אלו חלה עליך חובת ההשבה והת עבור המשלוח חזרה, אלא אם חברת "פייפאל" הכריעה באופן שונה. ודאי שאין לך רשות למכור לאדם אחר.
שאלה: שתייה מאותו בקבוק בסעודה בשרית וחלבית: לרב! חבר שאל אותי שאלה ולא מצאתי לה כל כך מענה אשמח אם פה יענו לי בעז"ה. מה דינו של בקבוק שתייה פלסטיק ששתו ישירות ממנו בסעודה בשרית, האם הוא ייחשב בשרי כך שלא יהיה ניתן לשתות ממנו בסעודה חלבית, וכן מי שישתה ממנו יצטרך לחכות שש שעות? מספיק לנגב את הפיה של הבקבוק או לשטוף אותה גם כן, או שמא נאמר שהפיה בכלל לא נחשבת כבולעת טעם הבשר ואינה צריכה ניגוב שטיפה?
תשובה: יסוד התשובה מופיע ברמ"א (יו"ד פח, ב) שם כותב שיש להזהר ששנים הסועדים יחד אחד חלב ואחד בשר לא ישתו מאותה הכוס. החשש הוא שתשאר שמנונית על הכוס והשני יטעם ממנה. אך ודאי לא מדובר שהכוס נהיית בשרית או חלבית. מאותו חשש של הרמ"א אין לשתות מאותו הבקבוק בסעודות שונות אלא אם כן ניקה היטב את הפיה עד שלא נשארה שם שמנונית. עכ"ז, בקבוק הפלסטיק אינו הופך לבשרי וממילא אין צורך להמתין שש שעות. טוב לשטוף את הפיה של הבקבוק אך אפשר רק לנגב ולוודא שלא נשאר שמנונית של בשר. אמנם תתכן בעיה אחרת שאולי נכנס לבקבוק שיירי מאכל ואז יהיה אסור ודאי לשתות ממנו בסעודה הנגדית(אף לאותו אדם). ע"כ אם נשאר משקה בבקבוק מסעודה אחת לשניה אין לשתות מבקבוק זה אלא אם כן יודע בוודאות שאין שיירים (לדוגמא אם רואה שהכל נקי). הרב אלישיב קפקה כולל הלכה 'ישיבת בית-אל'
שאלה: שאלות בנושא אינטרנט: 1.אני מתכוון להתחיל למכור מוצרים באתר איביי (אתר בינלאומי) והאתר פתוח גם בשבת. רציתי לדעת מה אפשר לעשות במקרה הזה? 2.האם מותר להשתמש בתוכנה לשינוי מיקום (שיראה כאילו אני נמצא בחו"ל) כדי לצפות רה (אני רק רוצה לציין שהצפיה היא ללא גזל ומתבצעת באתר של היוצרים אבל היא מתאפשרת רק לתושבי ארצות הברית). 3.האם מותר להוריד תוכנה ישנה שכבר אי אפשר לקנות אותה?
תשובה: 1. ראה באתר מאמר מפורט ובסופו סיכום מסקנות מאת הרב משה ליב הכהן הלברשטט: 2. כדי לענות על כך צריך לברר מדוע הם מאפשרים רק לתושבי ארצות הברית. האם זוהי סיבה כלכלית  טכנית? 3. אם מדובר בגירסה ישנה של תוכנה שממשיכים לשווק גירסאות חדשות שלה, בדרך כלל החברות אוסרות ואז יהיה הדבר אסור, אולם אם מדובר בתוכנה שכבר כלל לא משווקים אותה אף בגירסאות מתקדמות, מסתבר שהחברה מרשה להעתיק שכן "זה נהנה וזה לא חסר" ולכן הדבר מותר.
שאלה: בחירה במועמד שנחשד בשחיתות: בעירי (כמו גם בערים אחרות) המועמדים לראשות העיריה מאשימים זה את זה בשחיתויות שונות. לצערי אין לי זמן או יכולת לברר לעומק את ההאשמות הללו - אני לא שוטר ולא עיתונאי. האם להתייחס להאשמות אלו כשאני מחליט למי להצביע, או להתעלם מהן? מצד אחד, אם אני מתעלם מההאשמות, ייתכן שאני בוחר באדם מושחת ומחזק את ידיו של עובר עבירה. מצד שני, אם אני מתייחס להאשמות ולא מצביע בעד המואשם ים, ייתכן שיתברר לאחר הבחירות שאלו האשמות שווא, ושוב חיזקתי ידיהם של עוברי עבירה (- המשמיצים). אם כך, אולי עדיף שלא להצביע כלל? (אשמח אם הרב יוכל לפרט בנושא זה, כך שנוכל ליישם אותו למצבים שונים בערים שונות).
תשובה: זכותך לבחור באדם שאתה סומך עליו, גם אם יש עליו רינונים, אם אינך מאמין לרינונים אולם אם אתה מסופק בדבר, האם היית מוכן להעסיק בעסקך אדם חשוד?
שאלה: פסיקה למי שאין לו רב: אם אין לי רב משלי, האם אני יכול להחליט (על פי הראיות) איזה צד אני בוחר במחלוקת מסוימת ולפסוק לעצמי?
תשובה: לשואל, מי שאין לו רב, אינו יכול לפסוק בעצמו בנושא השנוי במחלוקת גם אם עיין בסוגיה והשתכנע מדעה מסוימת אלא אם כן הוא מוסמך להוראה (למשל, כשעבר את מבחני הרבנות של הרבנות הראשית לישראל, או שרבו הורה לו שהוא מוסמך להורות). מה שעליו לעשות הוא לפסוק על פי רוב הדעות, ואם הדעות שקולות - להחמיר כשהמחלוקת נוגעת לאיסור מן התורה ולהקל כשהמחלוקת נוגעת לאיסור מדרבנן (מקור: רמ"א בחושן משפט סימן כה סעיף ב). כמובן, אם עיינת בנושא מסוים והגעת למסקנה כלשהי, ניתן וכדאי לגשת לרב מוסמך ולשטוח בפניו את מסקנותיך ולשאול לדעתו.
שאלה: ביאורי תפילה ודיני השתחויה ווידוי: ושבוע טוב. ברצוני לשאול מספר שאלות בנושאי תפילה. 1.בתפילת פיטום הקטורת יש כמה פעמים המילה "אשה" לדוגמא : "ואמרת להם זה האשה אשר תקריבו." מה הפירוש המילה הזאת? 2.באיזה מילה בידיוק משתחווים כשאומרים בשמונה עשרה את הברכות "מודים" והטוב שמך"? 3.האם גם ב"שפתי תפתח ופי יגיד." משתחווים ואם כן אז באיזה מילה? 4.אם שוכחים להשתחוות חוזרים לברך עוד פעם או לא חוזרים? 5.בווידוי בתפילה מכים על החזה בצד שמאל עם יד ימין? ואם כן כמה פעמים מכים? 6.ותפילו ובברכות הרבה פעמים אומרים ברכה להקב"ה עם לשון נקבה לדוגמא בברכת מעין שלוש "ועל ירושלים עירך ועל הר ציון משכן כבודך ועל מזבחך ועל היכלך." למה זה בלשון נקבה? מראש
תשובה: לשואלת, 1. פירוש המילה "אשה" - עולה באש, מוקרב על המזבח ונכלל באש הבוערת עליו. 2. ההשתחויה בברכת 'מודים' - בהתחלה - במילה 'מודים', ובסוף - במילים 'ברוך אתה'. 3. באמירת הפסוק "ה' שפתי תפתח" אין צורך להשתחוות. 4. מי ששכח להשתחוות ב'מודים' וטרם סיים את הברכה - לא מצאתי על זה דיון מפורש. ברור שבדיעבד מי שלא השתחווה יצא ידי חובה (ראו למשל שו"ע או"ח סי' קיג ס"ח), אבל השאלה היא האם מי שלא סיים את ברכת מודים יחזור לתחילתה וישתחווה  ומסתבר שכן. ברם, מי ששכח להשתחוות בחתימת ברכת 'מודים', וכן בפתיחה ובחתימה של ברכת 'אבות', לא יחזור על המילים "ברוך אתה ה'" על מנת להשתחוות. הבן איש חי (בספרו 'עוד יוסף חי', פרשת בשלח סעיף ד) חידש שמי שלא כרע בסיום ברכת אבות יכרע בסיום ברכת "אתה קדוש", משום שכל שלוש הברכות הראשונות נחשבות כברכה אחת. וזהו חידוש גדול, ומשתיקת שאר הפוסקים בעניין זה משמע שלא סברו כך (העיר על כך בקצרה בספר 'כרע רבץ' עמ' קפד). 5. הכאה בוידוי - בזמן הוידוי נהוג להכות על הלב ביד ימין, פעם אחת בכל מילה (אשמנו, בגדנו, וכו'). הדבר נועד להמחיש שהחטאים נובעים ממחשבות לא טובות, והלב, כמושג מושאל לרצונות ולמחשבות, הוא זה שצריך תיקון על מנת לתקן את המעשים (מקורות: משנה ברורה סימן תרז ס"ק יא וילקוט יוסף, תפילה ח"ב, סימן קלא סעיף ח). 6. שאלתך היא לפי מנהג עדות המזרח שאומרים "עירך" בעוד האשכנזים אומרים "עירך" (גם אצל אשכנזים יש תפילות כמנהג עדות המזרח, כגון "מודים אנחנו לך" ובהושענות ובסליחות "למען אמיתך" וכו', וכן אצל אשכנזים 'נוסח ספרד' בקדושה: "נקדישך"). לא נכון שזוהי לשון נקבה. לנקבה היה נכון לומר: "עירך", "מזבחך", "נקדישך". זוהי לשון זכר בסגנון עתיק, שבו צורת הקניין לזכר (כלומר, דבר ששייך לך) היא ב - ך שוואית וקמץ לפניה. בתנ"ך צורת הקניין לזכר היא בדרך כלל כמקובל בשפת ימינו, כמו "ואגדלה שמך", אבל במילים "בך" ו"לך" בתנ"ך פעמים רבות (בערך שליש מהמופעים) גם לזכר מנוקד ב - ך שוואית וקמץ לפניה, כמו בדברי ה' לאדם הראשון: "וקוץ ודרדר תצמיח לך" (בראשית ג, יח), וכן "ועתה אלהינו מודים אנחנו לך ומהללים לשם תפארתך" (דברי הימים א כט,יג, ומכאן גם לתפילת העמידה), וכן "והשיב בך את כל מדוה מצרים אשר יגרת מפניהם ודבקו בך" (דברים כח, ס). זהו הניקוד כאשר מילים אלו מופיעות בטעם מפסיק (כגון סוף פסוק, אתנחתא, סגול, זקף קטון). לעומת זאת בלשון המשנה, על פי כמה כתבי יד מנוקדים, צורת הקניין הקבועה לזכר היא "חברך". מסתבר שנוסח עדות המזרח משמר את סגנונם של ח, אם כי אינני מומחה בתחום כדי לומר זאת בוודאות.
שאלה: חרטה על נדר: אם נדרתי נדר ואחרי שש שעות התחרתי ואמרתי "בטל ומבוטל בטל ומבוטל בטל ומבוטל" האם הנדר עדיין קיים?
תשובה: כן, בהחלט. מוצא שפתיך תשמור, תקבל על עצמך לא לנדור.
שאלה: קידוש בשבת בבוקר: בשבת בבוקר מי שאכל אחרי תפילת מוסף בלי לקדש, סיים לאכול ובירך ברכת המזון - האם יש לו עדיין חיוב לעשות קידוש? אם כן, מתי ואיך?
תשובה: נראה שיש לחלק מתי האדם נזכר שלא קידש. א. אם נזכר מיד לאחר ברכת המזון יקדש מיד וישתה רביעית יין או יאכל פת הבאה בכיסנין בשיעור כזית, וכך יעלה לו הקידוש גם על הסעודה שעכשיו סיים (לקידוש במקום סעודה). ב. נזכר לאחר זמן ואינו רוצה לאכול עד סעודה שלישית שום דבר, יחכה לסעודה שלישית ויקדש לפניה. ג. נזכר לאחר זמן אבל רוצה לאכול או לשתות דבר מה לפני סעודה שלישית יקדש מיד וישתה רביעית יין או יאכל פת הבאה בכיסנין בשיעור כזית ואז מותר לו לאכול ולשתות. הרב חיים חסידים כולל הלכה 'ישיבת בית-אל'
שאלה: הדפסת מזוזה במחשב: לכבוד הרבנים הנכבדים! פעמים רבות קרה לי שכאשר אני רוצה לקנות מזוזה, למעלה מחצי המזוזות שאני בודק, נמצאות לא תקינות. אם זה באותיות דבוקות אחת לשנייה, או אותיות שבורות, מילים לא מופרדות, אותיות לא ברורות, או מריחת דיו. במקרים כאלה נתקלתי גם במקומות הכי מומלצים. שאלתי היא, למה לא לתקן פסק הלכה, המתיר להדפיס מזוזה במחשב? הרי מחשב הוא מרוכז מטרה, ללא סטיית מחשבות, וגם אינו טועה. ניתן להשתמש בקלף הטוב ביותר ובדיו הטובה ביותר, ובצורת האותיות המהודרות ביותר, וגם לא תהינה טעויות. מראש לתשובתכם.
תשובה: ב"ה שלו-ם וברכה כתיבת סת"מ צריכה להיות לשמה, ורק על ידי המחויב במצוה, מאמין במצוה. וצריך להיות מעשה כתיבה "וכתבתם". הדברים הנ"ל לא קימים במחשב. הרב חגי בר גיורא
שאלה: חגורה מתקלפת בשבת: יש לי חגורה שכל פעם שאני מהדק אותה ומשחרר אותה, יש לי שם משהו שגורם שמשפשף אותה וזה גורם לחגורה להתקלף בקטנה. מותר לי להשתמש בה בשבת? ושבוע טוב
תשובה: ראשית, יש לומר שלא תמיד כאשר אתה מהדק את החגורה ומשחרר אותה, זה גורם לה להתקלף,ולכן זה נקרא 'לא מתכוון' - שמותר לגמרי בשבת. וגם אם במציאות כדבריך שכל פעם החגורה מתקלפת, לא ברור שזה מוגדר כאיסור קריעה, וכן זה לא קורע על מנת לתפור. במקרה שלך אינך מתכוון לקרוע ולא נוח לך שיקרע, וגם הקריעה אינה נעשית בצורה ישירה אלא בשינוי (והרי זה פסיק רישיה דלא ניחא ליה בתרי דרבנן) ולכן זה מותר. לסיכום: מותר לך להמשיך להשתמש בחגורה זו כהרגלך ואין בזה בעיה. הרב משה מלכה כולל הלכה 'ישיבת בית-אל'
שאלה: משחק בקליקס בשבת לילד ולמבוגר: האם מותר למבוגר לסייע לילד לבנות בקליקס בשבת? השאלה נשאלה בהמשך לשאלה "לשחק בקליקס בשבת "
תשובה: לשואל, ניתן לסמוך על דעת רוב הפוסקים שהדבר מותר גם למבוגרים. חפץ שרגילים לפרק ולהרכיב אותו חליפות וזוהי דרך שימושו, אין בהרכבתו משום 'תיקון כלי' או 'בונה' אפילו אם החלקים מהודקים זה לזה, כגון מכסה מוברג (ט"ז או"ח סי' שיג סק"ז ומשנה ברורה שם סקמ"ה). ובלשון הגרש"ז אוירבך זצ"ל (מנחת שלמה ח"א סי' ט): "וכן דעת כל הפוסקים שכל דבר שאינו עשוי להיות קיים תמיד, אלא רגילים לפרקו ולהחזירו, הרי זה מותר ואין בזה לא משום בנין ולא משום תיקון מנא". כך פסקו לגבי הלגו בציץ אליעזר (חי"ג סי' ל) וביחווה דעת (ח"ב סי' נד) ובשו"ת אבני ישפה (ח"ז עמ' ע) אף על פי כן יש שהחמירו בלגו ובקליקס, הן לילד והן למבוגר, מפני שהחיבור בין החלקים חזק (שמירת שבת כהלכתה, במהדורה החדשה פרק טז סעיף יט). כנראה לדעתם הצד להחמיר יותר מהדוגמא של מכסה מוברג הוא שאין לקליקס צורה קבועה אלא כל פעם משנים את צורתם ולכן אפשר לראות בזה תיקון כלי (ראה שם הערה נז). דעת הרב אוירבך זצ"ל בנקודה זו אינה ברורה (ראה שם ובהערה נט, ואילו בספר 'בנין שבת' לרב חנן כהן, ח"א עמ' מז, מובא שהורה להיתר).
שאלה: כשרות למשקאות אלכוהול: בבית הכנסת טענתי שאם אין חותמת כשרות על בקבוק ליקר ששתו ממנו אזי המשקה אינו כשר. טענו כנגדי כי ידוע שכל המשקאות האלכוהוליים וביניהם ויסקי וארק כדוגמא כשרים ואין צורך בחותמת כשרות התוכלו לעזור לי לעשות סדר בנושא?
תשובה: ב"ה שלו-ם וברכה יש חשש ליין נסך, חלב נוכרי וחומרי טעם לא כשרים. לכן צריך כשרות חוץ ממשקאות שידוע שהם כשרים. הרב חגי בר גיורא
שאלה: פלסטלינה לקטן ספרדי - המשך 2: אך בגיל 3-4 הילד לא יודע לפסל והכל זה רק משחק, האם בגיל כזה יהיה מותר? השאלה נשאלה בהמשך לשאלה "פלסטלינה לקטן ספרדי - המשך"
תשובה: פסל הוא כל דמות או צורה, אם ילד מכייר דמות נחש הוא בנה בשבת.
שאלה: כיבוי מנורה במקרר ע"י קטן : בני הקטן (כמעט בן 3) הדליק את נורת המקרר בשבת, השארנו את המקרר פתוח. לאחר כמה דקות פתחתי את המקרר עד סופו ואז שוב הוא רץ כדי לכבות את הנורה אמנם לא הראיתי לו שאני רוצה בזה אבל עמדתי מאחורי הדלת והחזקתי אותה עד שהוא כיבה, האם נהגתי כהוגן?
תשובה: הקדמה: מתוך בירור מול השואל, עולה שכך היא השאלה: הילד הקטן הבין מהוריו שעשה מעשה אסור בזה שהדליק את המנורה, ועל כן הוא רוצה לכבותה כדי 'לנקות עצמו' ממעשיו. בידי אבי המשפחה קיימות שתי אפשרויות, שבכל אחת מהן ישנו חסרון: 1) אם יסגור את הדלת כמעט עד לסופה   אבי המשפחה חושש מאוד שבני הבית עלולים במשך השבת לשכוח ולסגור את המקרר לחלוטין. 2)אם ישאיר את הדלת פתוחה לרווחה   הילד הקטן שהדליק את המנורה עלול לבוא ולכבות את המנורה. תשובה בקצרה: יש להשאיר את הדלת פתוחה לרווחה. אם שמים לב שהבן עומד לכבות את המנורה-יש למנוע זאת מבעדו. הרחבה: 1.אם רואים שהבן בא לכבות את המנורה   יש למחות בו מלעשות כן. מרן השו"ע בסימן שמג פסק על פי דברי הרמב"ם שמצוות חינוך כוללת חובת הפרשת הבן מלעשות איסור בשבת. המ"ב שם (ס"ק ג) ביאר שחובה זו אפילו באיסור מדברי סופרים. והוסיף לבאר שגבי איסורי לאווים גיל החינוך הוא מהרגע שהילד מבין כשאומרים לו שאסור לבצע פעולה כל שהיא. נראה אפוא, שילד קרוב לגיל שלוש נקרא שהגיע לגיל חינוך לעניין איסורים, וממילא חובה על האב למנוע בעדו מלכבות את המנורה. אמנם שיטת הר"ן והרשב"א שאם לילד יש צורך אמיתי לעשות איסור האסור רק מדרבנן   לא רק שאין למחות בו אלא מותר לסייע לו לעשות כן. כאמור, השו"ע לא פסק כן אך בשו"ת רע"א כן היקל על סמך שיטה זו. כיבוי מנורה הוא איסור רק מדברי סופרים, כיוון שזו מלאכה שאינה צריכה לגופה   האם יש להקל במקרה שלנו על סמך שיטת הר"ן והרשב"א? התשובה חד משמעית: לא! וזה מפני שהראשונים הנ"ל הקילו רק במקרה בו יש לילד צורך א מ י ת י באיסור, וכמובן שהצורך של הילד "לכפר" על מעשיו על ידי הוצאת המנורה איננו נקרא צורך אמיתי.  ראיה לדבר: על שיטת הרשב"א הקשו מדוע הגמ' בכתובות (ס.) אסרה על ילד בן כ"ד חודש שהפסיק לינוק לשוב ולינוק   והרי אין זה אלא איסור מד"ס. ותירץ הרשב"א (שו"ת הרשב"א ח"א סימן צב) שאף על פי שהילד החליט שהוא רוצה לינוק   אין לו ב א מ ת צורך בהנקה. 2.עדיף למנוע מכשול מגדולים ולא מקטנים. למרות הכל, כמובן יש להעדיף מצב שעלול להכשיל ילד קטן, מאשר מצב שעלול להכשיל את הגדולים. לכן, כיוון שבעל הבית חושש שאם ישאיר את המקרר סגור כמעט עד לסופו-בני הבית עלולים לשכוח ולסגור את המקרר לחלוטין, במצב כזה עדיף להשאיר את הדלת פתוחה לרווחה גם אם הילד יצליח לכבות את המנורה לפני שיספיקו למונעו מכך. ובעזרת ה' זה הקטן גדול יהיה! הרב עודד מילר כולל הלכה 'ישיבת בית-אל'
שאלה: כתם דם על הטלית בזמן הקבורה : בהלוויה של סבי, שמתי לב לכתם דם על הטלית, והדבר הטריד את מנוחתי מאז. האם יש מה לעשות בנידון? האם הדבר אסור על פי ההלכה?
תשובה: גם אם הנך חושש שהדם מהנפטר אין לכך משמעות. (גשה"ח יא,ז)
שאלה: תניא לעדות המזרח: ב ה האם יש איסור לאישה מעדות המזרח ללמוד בספר התניא? האם הרב שמע מהרב מרדכי אליהו זצ"ל משהו בנושא?
תשובה: אין איסור אבל ראוי ללמוד עם תלמיד חכם המבין בנושא וכמובן בשמירת גדרי צניעות, לא שמעתי מהרב זצ"ל בנושא.
שאלה: האם שוכר מקבל גם זכות מעבר בחצר: אני שוכר יחידת דיור בקצה החצר של הבעלים. כשחתמנו חוזה על שכירות, הוא הדגיש לי: "אתה שוכר את הדירה כולל המרפסת", היינו, שאין לי זכות בעצים ובשאר החצר. כמובן שכוונתו היתה רק לצאת נקי מבחינת ההסכם, ואני יכול לקטוף פירות ולחנות בחצר. השאלה היא- מכוון שהדרך היחידה לדירה שלי היא דרך החצר, האם זו נחשבת כחצר השותפים? האם אפשר לצרף את זה כסניף להיתר מציאה של חפץ אבוד והופקר מדעת הבעלים (שגם ככה נראה ששייך למוצא)? והשאלה המרכזית, האם הבעלים יכול לשלול את המעבר לשוכר, ולאמר לו שיפרח באויר? הערות: יש עוד שני שוכרים בחצר. אני לא היחידי. השאלה אצלי היא תיאורתית, ב"ה, אין בעיה בפועל. אבל אצל חבר שלי שקנה דירה בבניין בב"ב, ופתאום עכשיו הבעלים אומר לו שאין לו זכות בחדר המדרגות ויפרח באויר מבחינתו, ובית דין חשוב בב"ב פסק לטובת בעלי הביניין!
תשובה: אדם השוכר חדר בתוך בית חברו אף שהמשכיר לא פירש שנותן לשוכר מעבר לחדר הרי זה כלול בשכירות. מקור הדין: גמרא בבא בתרא סד. ת"ק סובר שמוכר בעין רעה מוכר והלוקח צריך לקנות את הדרך ור"ע סובר שמוכר בעין יפה מוכר אין צריך הלוקח לקחת לו דרך. ובדף סד: נפסק כר"ע. וכך נפסק בשו"ע בחושן משפט סימן ריד סע' ב. ובשו"ת אבקת רוכל סימן קי כותב רבי יוסף קראו "ודבר פשוט הוא דכיון דקי"ל מוכר בעין יפה מוכר הוא הדין למשכיר וליכא לפלוגי בינייהו, ואפשר נמי דכל שכן הוא, דאם אמרו במוכר ממכר עולם דמוכר בעין יפה מוכר משכיר שאינו אלא לקצת ימים וסופה לחזור לו כל שכן שהוא משכיר לו בעין יפה". אבל אין רשות המעבר מקנה לשוכר בעלות על המקום אלא שיש לו רק רשות מעבר. ולכן אין להגדיר את החצר כחצר השותפים. ונראה שאין לקטוף פירות ולהחנות הרכב בחצר בלא קבלת רשות מבעל הבית. לגבי מציאה שנמצאה בחצר ודאי שאין החצר קונה לשוכר שאין זה חצרו. מה שיש לדון, האם החצר קונה למשכיר שהוא בעל החצר? נחלקו בדבר זה הראשונים. תוס' בגיטין עט: מביא שתי דעות בענין 1) דוקא אם בית המשכיר פתוחה לאותה חצר, החצר נחשבת משתמרת למשכיר ותקנה לו. 2) השוכר עצמו הרי הוא כשלוחו של משכיר והחצר נחשבת משתמרת על ידו וקונה למשכיר. וכן דעת הרמב"ם. ויש ראשונים שכתבו כדעה השניה של תוספות בתנאי שיאמר המשכיר לשוכר שים עיניך בחצר לשמרה, שנעשה שלוחו לשמירתה (ריטב"א ב"מ קב.) השו"ע חו"מ שיג,ג פסק כרמב"ם, והסכים עמו הש"ך (שם ס"ק ג) הרב משה מאיר אבינר.
שאלה: בהמשך ענין העלונים: גם אם אין הרבנים הכותבים אשמים במשהו, האין הם אחראים, או למצער, צריכים לקחת אחריות על כך? ובלי קשר לפרסומות, האין הרבנים רואים כי העלונים משבשים לחלוטין את סדרי התפילה בבתי הכנסת? השאלה נשאלה בהמשך לשאלה "כתיבה בעלוני שבת"
תשובה: גם אם הרבנים לא יכתבו העלונים לא ייפסקו כי אחרים יכתבו לא רק רבנים כותבים ויש עלונים שאין בהם בכלל דברי תורה הם עתונים רגילים
שאלה: לספר שאני גרושה פעמיים?: לכל הרבנים אני גרשוה פעמיים וכעת אני בקשר עם בחור גרוש פעם אחת והוא לא יודע שאני גרושה פעמיים. השאלה היא אם אני צריכה לספר לו וכיצד? מה העניין בכך מלבד היושר? האם תהיה בעיה ברבנות כשנחליט להתחתן?
תשובה: אל תסתירי ממנו דבר אולם את יכולה להמתין ולא לספר זאת מיד
שאלה: זוגיות ומשפחה: לרבנים אני נמצאת בקשר זוגי עם בחור שעבר לוקמיה. היום ב"ה הוא ר גמור- מתפקד כרגיל בהכל (אוכל הכל עובד 9 שעות, נוהג, מתפלל- הכל כרגיל) משפחתי לא יודעת על כך שהוא היה חולה. אנו חושבים להתחתן, כיצד עלי לספר להם על כך או שאין עניין בכך? חשוב לי לדעת
תשובה: תמצאי דרך חכמה איך ליידע אותם.
שאלה: ברכת ברוך דיין האמת וקריעה על רב גדול בישראל: לפני כשבועיים נתבשרנו כי מרן הרב עובדיה נפטר מן העולם. מתוך תחושת אובדן גדול לעם ישראל ומדין "רבו המובהק" אשר את פסיקותיו - ספריו נלמדים ביום יום, עשינו קריעה ובירכנו דיין האמת בשם ומלכות. היום לצערי נתבשרתי על פטירת הרב אברהם צוקרמן. אשר אצלו למדתי שש שנים (בחטיבת הביינים וכן בכפר הראה). האם הרב צוקרמן נחשב בגדר "רבו המובהק" עבורי, למרות שאינני לומד ממנו כעשרים שנה. השאלה נשאלת כמובן ללא זלזול כלשהו בדמותו החינוכית והציבורי. מה הגדר של המושג "רבו המובהק"? האם יש הבדל בין ספרדים לאשכנזים בנידון?
תשובה: אין היום כמעט רבו מובהק, רבו מובהק הוא מי שרוב תורתו ממנו.
שאלה: לשתות מאותה כוס של בחור: אני יוצאת עם בחור ורציתי לדעת מבחינה הלכתית,האם מותר לנו לשתות מאותה כוס בקבוק? אשמח לקבל תשובה בהקדם. ויום נעים.
תשובה: מבחינה הלכתית אפשר למצוא לזה היתר כיון שרק שומרים הרחקות אלה בין בני זוג, אבל מבחינה חינוכית הדבר הזה הוא מאד לא מתאים ועלול לפגוע ברמה גבוהה של צניעות שחובה לשמור במצבים אלה, על כן אין לעשות דבר כזה. ובהלצחה
שאלה: קדיש על סבתא: אני בשנת אבלות על אבי ואני אומר קדיש כמובן מחר יש אזכרה של סבתא שלי. אני יודע שאני יכול להגיד קדיש עליה (אין לה ילדים שיכולים להגיד עליה קדיש) וצריך לבקש את רשותה של אימי שתחיה רציתי לדעת האם זה ר שאגיד גם קדיש על סבתא שלי והאם יש ברכה מיוחדת שצריך להגיד לפני
תשובה: אתה יכול לומר גם על הסבתא. מספיק שתכוון על הסבתא.
שאלה: ברכות שונות: כמה שאלות: 1) אם אכלתי גם מזונות וגם שהכול- מה מברכים קודם, על המחייה או נפשות? 2) כשאני קמה בלילה לשירותים האם לברך אשר יצר או שהברכה פוטרת בבוקר? וכשאני קמה לשתות האם ליטול ידיים לפני שאני מברכת שהכול? 3) יש לי בקבוק מים שאני שותה ממנו כל הזמן ובזמן הזה אני עוברת ממקום למקום. האם בכול פעם אני צריכה לברך שהכול מחדש? 4) אם אני שותה רביעית בבת אחת רק אז מברכים נפשות? ואם אני שותה הרבה יותר מרביעית אבל במשך זמן ארוך?
תשובה: 1. על המחיה ואחר כך בורא נפשות. (ילקו"י רח, ו) 2.צריך לברך בלילה. לא צריך ליטול מותר לשףשף הידיים במגבת או בדין ותברכי שהכול. (ילקו"י ד, כד) 3.אם את משנה מקום תברכי. 4. תשתי באחד הפעמים רביעת רצוף כדי שלא יהיו ספיקות לגבי ברכה אחרונה, כאשר לא שתית רביעת ברצף אל תברכי ברכה אחרונה.
שאלה: גט ללא נוכחות האישה: האם אפשר לקבל גט בלי נוכחות האשה לאחר 15 שנות גרושים אזרחים, כאשר האשה דוחה לפגוש רב בטענה שהיא זכאית לפיצוי?
תשובה: על פי תקנת רבינו גרשון, אין מגרשים אישה בעל כורחה, ולכן כדי לגרש אישה יש צורך בהסכמתה, הגט יכול להינתן לידה או ליד שליח שהיא ממנה לקבל עבורה את הגט, מה שהאישה מסרבת לקבל גט בתואנות שונות, אינו מאפשר לתת גט ללא שיגיע לידה או ליד שלוחה. בית הדין מתמחים לעודד את רצון בני הזוג לקבל גט, ולכן פנה לבית הדין והם יטפלו בעניין. הרב מרדכי גרוס.
שאלה: למחוק עברת גנבה: האם חזרה בתשובה של חילוני מובהק מוחקת עברת גנבה?
תשובה: ב"ה שמחתי מאוד לקבל את שאלתך היפה. זכות גדולה יש לעסוק באחד מהנושאים הנפלאים ביותר בתורה והוא התשובה. ה' יתברך אוהב אותנו כל כך שהוא יתברך נתן לנו מתנה נפלאה, ההזדמנות לתקן את העבר, ולהתחיל במסלול אחר. את הכל אנו מסוגלים לתקן, אך צריך להאמין ולעבוד נכון. עבודה נכונה מתקנת המון ולפעמים אנו כלל לא מאמינים שהדבר אפשרי, שכן המתנה הזו כל כך מופלאה שקשה לנו לעכל את עוצמתה של המתנה. כן, אתה יכול לתקן את הדברים שעשית בעבר, וזה ממש לא מסובך, אלא שאתה צריך להחזיר את מה שלקחת בעבר, ואם הדבר לא אפשרי, שלדוגמא אתה לא יודע ממי לקחת, תיתן סכום כסף זה שלקחת, ותשקיע בו משהו שקשור למי שלקחת ממנו, או לסביבה הזו, ואז גם מי שלקחת ממנו יהנה בשווי מה שנלקח ממנו. כאשר אנו עושים למישהו אחר משהו לא טוב, אנו צריכים לתקן זאת, וחלק מהתיקון זה לבקש ממנו סליחה. כן גם אם זה לא קל, זה מאוד חשוב. דע לך, שלפעמים חוששים מצעד כזה, אבל בסופו של דבר מגלים שהצד השני באמת מאוד שמח לראות שהצד הראשון מצטער. לכן אל תהסס, החל תהליך של תשובה ותזכה להמון הצלחה. ידידי, אם תרצה תוכל לפנות אלי ואשמח לעזור לך בתהליך שלך, וממש בשביל הכל אני כאן, אשמח לעזור. בברכת הצלחה רבה הרב יצחק גרינבלט.
שאלה: הברגה בשבת: לרב. בשבת הברז של הכיור התפרק. מותר להרכיבו בשבת? (הוא מתחבר בהברגה ביד).
תשובה: כל חיבור של דבר אל הקיר לקביעות נחשב בונה וכיוון שהברז מחובר אל הקיר אין להבריג אותו בשבת. הרב יהונתן גלינסקי כולל הלכה 'ישיבת בית-אל'
שאלה: בשר וחלב: שאלה: רציתי לשאול בענין המתנה בין בשר לחלב: א. עוד כחודשיים אני יהיה בר מצוה האם אני יכול לעשות התרת נדרים ולשמור במקום 5 וחצי שעות רק 3? ב. האם יש מקום לשיטה שאומרת לשמור 5 שעות ודקה והאם גם על זה צריך לעשות התרת נדרים?
תשובה: ב"ה שלו-ם וברכה, מזל טוב. לקראת בר מצוה טוב לשפר את קיום המצוות. לכתחילה יש לשמור 6 שעות. יש המקלים בדיעבד 5 וקצת, שמקצת שעה נחשבת כשעה. אם מנהג הוריך לשמור פחות מ-6 שעות אתה יכול להמשיך לפי מנהגם אבל יש לבקש התרה למנהג שנהגת יותר. הרב חגי בר גיורא